אריק גרייטנס

אריק רוברט גרייטנס (באנגלית: Eric Robert Greitens; נולד ב-10 באפריל 1974) הוא פוליטיקאי יהודי-אמריקני מהמפלגה הרפובליקנית שנבחר בנובמבר 2016 למשרת מושל מיזורי, וכיהן בתפקיד עד 2018.

קורות חיים
גרייטנס נולד וגדל בסיינט לואיס למשפחה יהודית. לאחר שסיים את לימודיו לתואר ראשון באוניברסיטת דיוק בפילוסופיה ומדיניות ציבורית למד באוניברסיטת אוקספורד במסגרת מלגת רודז. בשנת 2001 התגייס לצי ארצות הברית, השלים קורס קצינים והתנדב ליחידת הקומנדו הימי האמריקני, "אריות הים" (Navy SEALs), שם שימש כלוחם ומפקד. בין היתר לחם גרייטנס במלחמת אפגניסטן ובעיראק ולקח חלק בשורה של מבצעים ללוחמה בטרור, ועוטר בכוכב הארד ובלב הארגמן על גבורתו. גרייטנס הוסיף לשרת במילואי-הצי ומחזיק בדרגת לוטננט קומנדר.

לאחר שחרורו מן הצי ב-2005 עבד בבית הלבן תחת ממשל בוש. בשנת 2016 התמודד גרייטנס מטעם המפלגה הרפובליקנית על משרת מושל מיזורי בבחירות הכלליות. בנובמבר אותה שנה נבחר לתפקיד.

ב-8 בנובמבר 2017 נועד עם ראש ראש ממשלת ישראל בנימין נתניהו בירושלים.

ב-22 בפברואר 2018 הועמד גרייטנס לדין באשמת חדירה לפרטיות של מאהבת שלו לשעבר, על ידי חבר מושבעים בסנט לואיס. כתב האישום מתבסס על רומן שהיה לו ב-2015 כשבמסגרתו איים לפי האישום בשחרור תמונה חושפנית של האישה, שצולמה כשהייתה כבולה עם עיניים מכוסות.

ב־29 במאי 2018 הודיע גרייטנס שיתפטר מתפקידו ב־1 ביוני 2018.

קישורים חיצוניים

הערות שוליים

חברי המפלגה הרפובליקנית (ארצות הברית)
קצינים וחוגרים יהודים בצי ארצות הברית
לוחמי אריות הים
מעוטרי כוכב הארד
מעוטרי לב הארגמן
יהודים מושלי מדינות ארצות הברית
מושלי מיזורי
מושלי מדינות ארצות הברית מהמפלגה הרפובליקנית
זוכי מלגת רודס
יהודים שהופיעו ברשימת טיים 100
אמריקאים שהופיעו ברשימת טיים 100
אמריקאים שנולדו ב-1974